
Predkladacia správa
 
 Návrh na odvolanie Matúša Šutaj Eštoka z funkcie generálneho tajomníka služobného úradu Úradu podpredsedu vlády Slovenskej republiky pre investície a informatizáciu a na vymenovanie Jána Hrubého do funkcie generálneho tajomníka služobného úradu Úradu podpredsedu vlády Slovenskej republiky pre investície a informatizáciu sa predkladá na rokovanie vlády Slovenskej republiky v súlade s § 18 ods. 2 zákona č. 55/2017 Z. z. o štátnej službe a o zmene a doplnení niektorých zákonov.

Podľa § 18 ods. 3 zákona o štátnej službe predpokladom vymenovania do funkcie generálneho tajomníka služobného úradu je bezúhonnosť podľa § 38 ods. 4, dosiahnutie vysokoškolského vzdelania druhého stupňa, získanie praxe troch rokov vo verejnej správe a tri roky praxe v riadiacej funkcii. Predkladaný kandidát na funkciu generálneho tajomníka služobného úradu preukázal splnenie uvedených zákonných predpokladov.

Vzhľadom na ochranu osobnosti sa v súlade s § 9 ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) nesprístupňuje časť materiálu.
 
Materiál vzhľadom na svoj charakter nebol predmetom medzirezortného pripomienkového konania a nemá vplyv na rozpočet verejnej správy, podnikateľské prostredie, sociálne vplyvy, vplyv na životné prostredie, vplyv na informatizáciu spoločnosti ani vplyv na služby verejnej správy pre občana.
 



 
 


